U z n e s e n i a
zo 4. riadneho zasadnutia OZ v Haliči konaného dňa 9. 8. 2013

A/ Berie na vedomie

1. Kontrolu plnenia uznesení z predchádzajúceho zasadnutia OZ.
2. Vyhodnotenie rozpočtu obce Halič za 1. polrok 2013
3. Vyhodnotenie rozpočtu ZŠ s MŠ Halič za 1. polrok 2013.
4. Vecný dar Národnej rady SR vo forme troch počítačov a troch multifunkčných zariadení.

B/ Súhlasí

1. S uložením vlastnej ponorky MUDr. Beňovskej do obecnej studne a jej využívanie na vlastné náklady. 
2. S výstavbou chodníka a spevnenej ploch pri budove družstva Budúcnosť na Ul. mieru.
3. S predĺžením nájomnej zmluvy pre p. Kákovú do 30. 11. 2014.
4. So znížením prenajatej plochy m2 pre p. Kákovú
5. Aby v návrhu na vklad a v kúpnej zmluve uzavretej dňa 16. 7. 2013 medzi predávajúcou Obcou Halič a kupujúcimi Štefanom Molnárom a jeho manželkou Alžbetou Molnárovou, bytom Halič, Staničná 510/7, 985 11  Halič, bola opravená kultúra predávaného pozemku    C-KN 720/29 o výmere 295 m2 zo zastavanej plochy a nádvoria na záhrady, teda tak, ako je vedené v katastri nehnuteľností na LV č. 650.

C/ Schvaľuje

1. VZN obce Halič č. 6/2013 o povinnosti vypracovať a aktualizovať povodňový plán záchranných prác.
2. VZN obce Halič č. 7/2013, ktorým sa vydáva požiarny poriadok obce Halič.
3. VZN obce Halič č. 8/2013 o určení výšky príspevku na činnosť školy a školského zariadenia.
4. Zmenu rozpočtu obce Halič na rok 2013 v príjmovej časti vo výške 950.749,- a vo výdavkovej časti vo výške 359.233,- €.
5. Zmenu rozpočtu ZŠ s MŠ Halič na rok 2013 v prenesených kompetenciách vo výške 461.516,- €, transfer z ÚPSVaR vo výške 25.000,- €
6. Mimorozpočtový príjem ZŠ s MŠ Halič vo výške 25.245,- €.
7.  a/ Podľa § 9a, odst. 8 písm. b/ zákona č. 138/1991 Zb. o majetku obcí v znení neskorších predpisov predaj obecnej parcely C-KN 64/10 - záhrada o výmere 95 m2. 
Uvedená parcela tvorí priľahlú plochu pozemku zastavanom stavbami vo vlastníctve kupujúcich a pozemok, ktorý je predmetom zmluvy svojím využitím tvorí nedeliteľný celok so stavbami kupujúcich. 
b/ Predaj pozemku pre kupujúcich - Milan Peťko, rod. Peťko, nar. 8. 9. 1980 a Michaela Peťková, rod. Marková, nar. 4. 6. 1981, obidvaja bytom Budovateľov 638/20 A.
c/ Cenu za predávanú nehnuteľnosť určili poslanci Obecného zastupiteľstva v Haliči vo výške 18,- € za 1 m2, t. j. spolu za 1.710,- €.
8. Zvýšenie dotácie TJ Slovan Halič o sumu 600,- €, ktorá bude použitá len na mzdu trénera.
9. Poskytnutie finančného príspevku pre p. Miroslava Čabu vo výške 100,- €.
10. Cenník za používanie obecného autobusu.
11. Plán kontrolnej činnosti na II. polrok 2013.

D/ Nesúhlasí

1. So znížením výšky nájmu za 1 m2 pre p. Kákovú.

V Haliči 14. 8. 2013

Zapísala M. Veselovská

Overovatelia: Mgr. Alexander Udvardy
		Jozef Turek

								Vladimír Rehanek
								    starosta obce